Die Jezebel gees is 'n teenstaander van ware erkenning van skuld en die gevolglike rekonsiliasie met God as 'n gevolg daarvan. Waar daar geen erkenning van sonde en ware berou is nie, kan die ware wedergeboorte nie plaasvind nie. Dit veroorsaak dat baie mense bloot die Koninkryk van God sien maar nooit daar ingaan nie.
Indien jy 'n Jezebel in besigheid sou teenstaan, sal jy verseker 'n prys betaal. Dit is hoekom so baie mense bang geword het vir konflik en onbewustelik 'n Agab mentaliteit aanneem. Hul is letterlik bang vir die gevolge, sou hul dit durf waag om teen 'n Jezebel in die werkplek "op te staan".
Dogters wat onder 'n invoed van Jezebel in hulle gesinne groot word is geneig om 'n belangstelling in heksery (toordery) te toon as 'n manier om beheer en mag oor mense te verkry (Ing. p. 52). Hierdie stelling van Ing in sy boek het ons al in die praktyk teëgekom.
Ons het ook al baie gekry dat die demone van Jezebel en Agab saam in een persoon voorkom. Dit is 'n bewys daarvan dat 'n betrokke persoon in een omstandigheid (bv. sy huwelik) kan optree as 'n Jezebel (die demoon neem beheer oor) en dan by die werk word hy weer die Agab (die demoon neem beheer oor as gevolg van bv. ‘n sterker Jezebel demoon wat in sy baas is).
Ons het al verskeie kere gekry dat Jezebel en Agab 'n "stronghold" (of vesting) in 'n familie vorm en dat dit 'n bloedlynvloek word (bv. die Ouma, die Ma en die dogter is almal met die demoon besmet en toon dieselfde demoniese karaktertrekke).
Wanneer daar so 'n bloedlynvloek van Jezebel (en/of Agab) in 'n bloedlyn (familie) bestaan kry ons ook dat demoniese sielskopieë (DSK’e) oorgaan. 'n DSK is nie 'n demoon (onheilige gees) nie maar 'n sielsdimensie (wil, intellek en emosies) van 'n ander persoon (wat nog lewe of al dood is) wat deur demoniese werking (in hierdie geval die demoniese vestings van Jezebel en Agab) ge"copy" en ge"paste" word in die ander persoon in. Ons het al verskeie gevalle gehad waar daar DSK’s van die hele familie (pa, ma, broers en susters) in die persoon is vanwee die vestings van Jezebel en Agab in die gesin. Hoe weet ons dit? Ons praat met die DSK’e voor Jesus hul uitruk en vra hulle wat hul "stronghold" of vesting is. DSK’e is egter 'n geheel en al ander opleidingstema en dus kan dit nie hier in besonderhede behandel word nie.
Dit verklaar dan ook vir ons hoekom 'n gewone gebed en selfs vergiffenis en vryspraak nie altyd genoeg is om ‘n persoon na blywende vryheid in Christus te begelei nie. Die DSK’e wat die demoniese vesting versterk sê net bloot "wel, ons beheer nog die persoon van binne af so geen gebede en belydenisse en vryspraak gaan help nie". 'n DSK, omdat dit 'n sielsdimensie of persoonlikheid is, kan nie bloot uitgedryf word nie. Dit word deur Jesus self uitgeruk maar slegs wanneer die persoonlikheid of sielsdimensie bereid is om Jesus se gesag te aanvaar en om die vloek of demoniese vesting terug te trek. Met DSK’e geld die geestelike wet van “vrye wil” dus kan 'n DSK nie uit 'n persoon gehaal word indien die DSK nie wil "saamwerk" nie. In praktyk vind ons egter, vanwee die salwing van die Heilige Gees, dat DSK’e meestal saamwerk (al is dit soms na ‘n gesukkel om hulle sovêr te kry) en veral as die persoon wat bedien word hulle self nie meer wil hê nie.